Albert Lindh

Johan Albert Lindh (26. heinäkuuta 1848 Porvoon pitäjä – 21. marraskuuta 1900 Porvoo) oli suomalainen lääkäri ja valtiopäivämies.

Lindhin vanhemmat olivat  lääketieteen ja filosofian tohtori, rehtori, tuomiorovasti Daniel Lindh ja Anna Charlotta Boije ja puoliso vuodesta 1879 Aina Matilda Krogius (k. 1881). Lindh tuli ylioppilaaksi 1867 ja valmistui filosofian maisteriksi 1873 ja lääketieteen lisensiaatiksi 1878. Hän oli Porvoon kaupunginlääkäri vuodesta 1880.  Lindh oli Porvoon kaupunginvaltuuston jäsen vuodesta 1882 ja toimi myös valtuuston puheenjohtajana. Hän oli porvarissäädyssä Porvoon edustaja valtiopäivillä 1897, 1899 ja 1900.

Albert Lindhin veljiä olivat oikeusraatimies Anders Teodor Lindh (1833–1904) ja Porvoon lukion lehtori Daniel August Lindh (1835–1864).

Lähteet

Suomalaiset lääkärit
Porvoon kaupunginvaltuutetut
Suomen suuriruhtinaskunnan porvarissäädyn valtiopäivämiehet
Vuonna 1848 syntyneet
Vuonna 1900 kuolleet